Боян Бойчев
Спирка

chitanka.info

Половината ми живот премина

В безкрайно чакане по спирките,

Автобуси — нови, вехти и рециклирани

Закъсняват, закъсняват безспир.

Автобуси, претъпкани с проблеми,

С отчаяние, умора и еднообразие

Претъпкани, но място за мене

Винаги ще се намери. Празна е

Спирката — приют за самотници,

Които все път търсят нанякъде,

Страда от хронична безработица

Мисълта, уморена от чакане.

Половината ми живот премина

В тревожно чакане по спирките,

Лошото е, че другата половина

Пътува по маршрута наникъде.

януари 2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.